पावर कॉर्ड तुरंत निकाल दीजिये और और पावर बटन को तब तक दबाये रखिए जब तक कि आपका लैपटॉप बंद न हो जाये। अगर लिक्विड आपके कंप्यूटर के अंदर के कलपुर्ज़ों को छू भी जाएगा, तो वे स्थाई रूप से बिगड़ जाएँगे। जल्दी-जल्दी काम करके आप अपने नुकसान को कम करने में मदद करेंगे।  अगर लैपटॉप से धुआँ या भाप निकालने लगे या आप उसमें से बुलबुले निकलते हुये या कहीं पर उसे फूलता हुआ देखें, तब उसे मत छूइएगा। आप बुरी तरह जल सकते हैं या आपको बिजली का झटका भी लग सकता है।  आप चाहे लैपटॉप को सुखा भी लें, तब भी चाशनी, खटाई या अल्कोहल वाली ड्रिंक्स के अवशेष उसमें रह ही जाएँगे और हो सकता है कि भविष्य में वे आपके कीबोर्ड की काम करने क्षमता को प्रभावित करें। लैपटॉप को जितना अधिक खोल सकते हैं, उतना खोल कर, उल्टा करके, एक तौलिया या किसी अन्य शोषक मैटीरियल के ऊपर रख दीजिये। लैपटॉप को  उलट कर रखने से आप गुरुत्वाकर्षण को, नमी को, मदरबोर्ड (motherboard) तथा अन्य इलेक्ट्रिकल पुर्ज़ों से दूर खींचने का मौका दे रहे हैं। अगर आपके आस-पास माइक्रोफ़ाइबर या लिंट रहित कपड़ा हो तो तब उसका इस्तेमाल करके लैपटॉप को सुखा लीजिये। मगर चूंकि आपको यह सब बहुत जल्दी करना है, इसलिए अगर ऐसा कुछ आस-पास नहीं भी है तो जो भी हाथ आ जाये, चाहे डिश टॉवल हो, पेपर टॉवल हो, या यहाँ तक कि कोई पुरानी टी-शर्त ही हो, उसे उठा लीजिये। जो भी लिक्विड, लैपटॉप पर सामने दिख रहा हो, उसे सुखा लीजिये। इस काम में कोई जल्दी नहीं की जा सकती। चाहे लैपटॉप बाहर से सूखा ही क्यों न दिखे, उसके अंदर नमी फंसी हुई हो सकती है। सुरक्षा के लिहाज़ से, दोबारा इस्तेमाल करने से पहले, कीबोर्ड को सूखने के लिए कम से 24 घंटे का समय दीजिये। अगर आपसे उस पर थोड़ा सा पानी गिर गया हो, तब कोई बात नहीं है, मगर अगर ढेर सारा शर्बत उस पर गिर गया है और आपका लैपटॉप  महंगा है, तब उसे किसी पेशेवर के पास, खोल कर, अंदर से सफ़ाई करवाने के लिए ले जाइए। पेशेवर सफ़ाई खर्चीली हो सकती है, मगर यदि आपने लैपटॉप में बहुत पैसा लगाया है, तब यह ख़र्च कोई बहुत अधिक नहीं लगेगा। अगर आपको इलेक्ट्रॉनिक्स की जानकारी है, तब शायद आप ख़ुद ही अपना लैपटॉप खोल कर उसकी सफ़ाई कर सकेंगे, मगर कुछ लैपटॉप्स को खोलने के लिए कुछ ख़ास टूल्स की ज़रूरत पड़ती है, जो कि शायद आपके पास नहीं होंगे। अब असलियत पता चलेगी। अगर अभी भी लैपटॉप बिलकुल न चले तो उसे सूखने के लिए 24 घंटे का समय और दीजिये। अगर आपका ऑपरेटिंग सिस्टम बूट (boot) कर जाता है मगर कीबोर्ड काम नहीं करता है, तब आप कीबोर्ड बदल सकते हैं या  यूएसबी कीबोर्ड लगा सकते हैं।
Turn off the power to your laptop and remove the battery immediately. Turn the laptop upside down over a towel. Blot away as much of the liquid as you can right away. Leave your laptop propped up to dry for 1-2 days. Take your laptop for professional cleaning if the liquid was sugary. Replace the battery and turn on the laptop once it's dried completely.